钦定古今图书集成/明伦汇编/氏族典/第321卷 > 《廖用贤尚友录》 > 曾布
## 钦定古今图书集成/明伦汇编/氏族典/第321卷 > 《廖用贤尚友录》 > 曾布

按《宋史曾布传》：“布字子宣，南丰人。登第，调宣州司户
参军，怀仁令。熙宁二年，以韩维、王安石荐，授太子中
允，历迁户部尚书。元祐初，以龙图阁学士知太原府历真定、河阳及青、瀛二州。绍圣初，徙江宁，过京，留为
翰林学士，拜同知枢密院，进知院事。徽宗立，拜布右
仆射，召蔡京为左丞，京与布异。会布拟陈佑甫为户”
部侍郎，京奏曰：“爵禄者，陛下之爵禄，奈何使宰相私
其亲？”布婿陈迪，佑甫子也。布忿然争辨，御史遂攻之，
罢为观文殿大学士、知润州。京积憾未已，加布以赃
贿，布落职，提举太清宫，太平州居住。又以弃湟州责
贺州别驾，又责廉州司户，徙舒州，复大中大夫，提举
崇福宫。大观元年，卒于润州，后谥曰“文肃。”